text: солтүстік қазақстан облысы аққайың, тайынша аудандары жеріндегі көл. қиялы ауылынан 11 км қазаншұңқырда орналасқан. теңіз деңгейінен абсолюттік биіктігі 135,6 м. ауданы 267,36 км2, ұзындығы 42,9 км, ең енді жері 12,5 км, орташа тереңдігі 1,5 м, ең терең жері 3,1 м, су жиналатын алабы 10900 км 2. түбі лайлы, балшықты қалыңдығы метрге жетеді. көлге шағалалы өзені құяды. қазіргі кезде негізінен ағынсыз, тек суы мол жылдары ақбас көліне қарай ағын байқалады. суының минералдығы көктемде 0,6 0,8 г/л, жазда 0,9 1,0 г/л, қыста 2,0 2,5 г/л. көл айдынының 60-70%-ын қамыс, құрақ, тағы басқа су өсімдіктері жайлаған. батыс және солтүстік жағалары жарқабақты, биіктігі 4-7 м, шығыс және оңтүстік жағалары жайпақ, айналадағы ортамен тұтасып кеткен. оңтүстік жағалауы батпақты. суы шаруашылық мұқтаждықтарға пайдаланылады.